CELEX: 62013TN0158
Language: et
Date: 2013-03-15 00:00:00
Title: Kohtuasi T-158/13: 15. märtsil 2013 esitatud hagi — Iralco versus nõukogu

25.5.2013   
            
            
               ET
            
            
               Euroopa Liidu Teataja
            
            
               C 147/24
            
         15. märtsil 2013 esitatud hagi — Iralco versus nõukogu
   (Kohtuasi T-158/13)
   2013/C 147/43
   Kohtumenetluse keel: inglise
   
      Pooled
   
   
      Hageja: Iranian Aluminum Co. (Iralco) (Teheran, Iraan) (esindajad: solicitor S. Millar ja solicitor S. Ashley ning barrister M. Lester)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 21. detsembri 2012. aasta otsus 2012/829/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid, ning nõukogu 21. detsembri 2012. aasta määrus (EL) nr 1264/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, ning
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et nõukogu ei põhjendanud asjakohaselt või piisavalt oma otsust hageja nimekirja kanda.
            
         
               2.
            
            
               Teine väide, et nõukogu ei järginud hageja kaitseõigusi ja õigust tõhusale kohtulikule kaitsele.
            
         
               3.
            
            
               Kolmas väide, et nõukogu tegi ilmse hindamisvea, kui ta leidis, et teatud kriteeriumid hageja nimekirja kandmiseks on täidetud.
            
         
               4.
            
            
               Neljas väide, et nõukogu otsus kanda hageja nimekirja rikkus põhjendamatult või ebaproportsionaalselt hageja põhiõigusi, sealhulgas õigust tema omandi, äri ja maine kaitsele.